*Likumprojekts*

**Grozījumi Būvniecības likumā**

Izdarīt Būvniecības likumā (Latvijas Vēstnesis, 2013, 146. nr.; 2014, 21., 84., 140. nr.; 2015, 122., 251. nr.; 2016, 241. nr.; 2017, 128. nr.) šādus grozījumus:

1. 1. pantā:

izteikt 1. punktu šādā redakcijā:

“1) būvatļauja – administratīvais akts ar nosacījumiem būvniecības ieceres realizācijai dabā – projektēšanai, būvdarbiem un pieņemšanai ekspluatācijā;”;

izteikt 3. punktu šādā redakcijā:

“3) būve — būvdarbos radusies ar zemi vai gultni saistīta ķermeniska lieta (ēka vai inženierbūve), kurai ir nosakāms būves lietošanas veids;”;

papildināt ar 12.1 punktu šādā redakcijā:

“121) būvniecības ieceres dokumentācija – dokumentu kopums, kas satur grafiskos dokumentus, teksta dokumentus un citu informāciju par būvniecības ieceri (piemēram, paskaidrojuma raksts, apliecinājuma karte, būvprojekts);”;

papildināt ar 12.2 punktu šādā redakcijā:

“122) būvniecības dokumenti – būvniecības ieceres dokumentācija un dokumenti, kuros fiksēta būvdarbu gaita (piemēram, būvdarbu žurnāls, segto darbu pieņemšanas akts);”;

izslēgt 13. punktu:

papildināt ar 14. punktu šādā redakcijā:

“14) būvniecības procesa dalībnieks – būvniecības ierosinātājs, būvniecības ieceres izstrādātājs, būvdarbu veicējs, būvuzraudzības veicējs vai būvekspertīzes veicējs;”

papildināt ar 15. punktu šādā redakcijā:

“15) būvniecības ierosinātājs – persona, kura vispārīgajos būvnoteikumos noteiktajā kārtībā var ierosināt vai ir ierosinājusi būvniecību, vai viņas tiesību pārņēmējs;”;

papildināt ar 16. punktu šādā redakcijā:

“16) būvniecības ieceres izstrādātājs – būvspeciālists vai būvkomersants, kurš ir noslēdzis rakstveida līgumu ar būvniecības ierosinātāju vai savām vajadzībām, veic būvniecības ieceres dokumentācijas vai to izmaiņu izstrādāšanu (projektēšanu);”;

papildināt ar 17. punktu šādā redakcijā:

“17) būvdarbu veicējs – būvkomersants, kas veic būvdarbus savām vajadzībām vai kas veic būvdarbus, pamatojoties uz noslēgto rakstveida līgumu ar būvniecības ierosinātāju vai citu personu, vai būvētājs;”;

papildināt ar 18. punktu šādā redakcijā:

“18) galvenais būvdarbu veicējs – būvdarbu veicējs, kas veic būvdarbus savām vajadzībām vai kas veic būvdarbus, pamatojoties uz noslēgto rakstveida līgumu ar būvniecības ierosinātāju, un kas būvdarbu līgumā noteiktu saistību vai tās daļu nodod izpildei atsevišķu būvdarbu veicējam.”;

papildināt ar 19. punktu šādā redakcijā:

“19) atsevišķu būvdarbu veicējs – galvenā būvdarbu veicēja nolīgts būvdarbu veicējs vai savukārt tā nolīgta persona (izņemot būvniecības ieceres izstrādātāju), kura veic būvdarbus objektā būvdarbu līguma izpildei.”;

papildināt ar 20. punktu šādā redakcijā:

“20) būvētājs – fiziska persona, zemnieku vai zvejnieku saimniecība – zemes vai būves īpašnieks vai tiesiskais valdītājs, kas speciālajos būvnoteikumos noteiktajos gadījumos savām vajadzībām pats organizē būvdarbus un piedalās tajos;”;

papildināt ar 21. punktu šādā redakcijā:

“21) būvuzraudzības veicējs – būvspeciālists, kurš veic būvuzraudzību pamatojoties noslēgto rakstveida līgumu ar būvniecības ierosinātāju vai uz būvniecības ierosinātāja (darba devēja) rīkojumu būvnoteikumos noteiktajos gadījumos, vai būvkomersants, kurš veic būvuzraudzību, pamatojoties uz noslēgto rakstveida līgumu ar būvniecības ierosinātāju;”;

papildināt ar 22. punktu šādā redakcijā:

“22) būvekspertīzes veicējs – būvspeciālists vai būvkomersants, kurš veic būvekspertīzi būvniecības dokumentiem vai būvei, pamatojoties uz noslēgto rakstveida līgumu ar būvekspertīzes pasūtītāju;”;

papildināt ar 23. punktu šādā redakcijā:

“23) ēka – atsevišķi lietojama apjumta būve, kurā var ieiet cilvēks un kuras iekštelpas lielākais augstums ir vismaz 1,6 metri, un kura ir noderīga vai paredzēta cilvēku vai dzīvnieku patvērumam vai priekšmetu turēšanai;”;

papildināt ar 24. punktu šādā redakcijā:

“24) inženierbūve – būve, kura nav definējama kā ēka;”.

papildināt ar 25. punktu šādā redakcijā:

“25) ārtelpas labiekārtojuma elements – ainavas un pilsētvides dizaina elements (tai skaitā mazā arhitektūras forma) un cita ar zemi vai gultni saistīta ķermeniska lieta, kura radusies būvdarbos un kurai nav nosakāms būves lietošanas veids.”.

2. Papildināt 5. panta pirmo daļu ar 15.punktu šādā redakcijā:

“15) izdod noteikumus par Būvniecības valsts kontroles biroja maksas pakalpojumu cenrādi par būvniecības un ekspluatācijas kontroli Latvijas Republikas iekšējās jūras ūdeņos, teritoriālajā jūrā un ekskluzīvajā ekonomiskajā zonā un par būvvaldes funkcijas veikšanu attiecībā uz tādu elektropārvades līniju būvniecības ieceri, kurai atbilstoši Teritorijas attīstības plānošanas likumā paredzētajam noteikts nacionālo interešu objekta statuss.”

3. Aizstāt 6. panta ceturtajā daļā vārdus un ciparus “12. panta trešās daļas 1., 3., 4., 5., 5.1, 5.2, 6., 7., 9. un 10. punktā noteiktās būvvaldes funkcijas, piemēro likumā” ar vārdiem un cipariem “12. pantā noteiktās būvvaldes funkcijas, piemēro būvniecības jomas normatīvajos aktos”.

4. 6.1 pantā:

izteikt pirmās daļas 1. punkta “a” apakšpunktu šādā redakcijā:

“a) trešās grupas publiskas ēkas (turpmāk – publiskas ēkas);”;

aizstāt pirmās daļas 1. punkta “b” apakšpunktā vārdus “Par ietekmes uz vidi novērtēšanu” ar vārdiem “Par ietekmes uz vidi novērtējumu”;

izslēgt pirmās daļas 1. punkta “c” apakšpunktu;

izteikt pirmās daļas 1.1 punktu šādā redakcijā:

“11) pilda šajā likumā un citos būvniecības jomas normatīvajos aktos noteiktās būvvaldes funkcijas attiecībā uz:

a) Aizsardzības ministrijas, tās padotības iestādes vai Nacionālo bruņoto spēku vajadzībām nepieciešamo būvju būvniecību Aizsardzības ministrijas valdījumā vai turējumā esošajā nekustamajā īpašumā;

b) būvju būvniecību Latvijas Republikas iekšējās jūras ūdeņos, teritoriālajā jūrā un ekskluzīvajā ekonomiskajā zonā;”;

izslēgt pirmās daļas 4., 5. un 7. punktu;

izteikt pirmās daļas 6. punktu šādā redakcijā:

“6) sniedz metodisko palīdzību pašvaldībām saistībā ar būvdarbu kontroli un būvju pieņemšanu ekspluatācijā;”;

Papildināt ar 1.1 daļu šādā redakcijā:

“(11) Birojs būvniecības un ekspluatācijas kontroli Latvijas Republikas iekšējās jūras ūdeņos, teritoriālajā jūrā un ekskluzīvajā ekonomiskajā zonā un būvvaldes funkcijas attiecībā uz tādu elektropārvades līniju būvniecības ieceri, kurai atbilstoši Teritorijas attīstības plānošanas likumā paredzētajam noteikts nacionālo interešu objekta statuss, veic par maksu.”;

izteikt otro daļu šādā redakcijā:

“(2) Attiecībā uz šā panta pirmās daļas 1.punktā minētajām būvēm birojs pilda šā likuma 12. panta 3.3 un 3.4 daļā noteiktās būvvaldes funkcijas, kā arī nodrošina šā likuma 18.pantā noteiktās darbības. Publisku ēku ekspluatācijas kontroli birojs veic šā likuma 21. pantā noteiktajā kārtībā.”;

izteikt trešo daļu šāda redakcijā:

“(3) Pildot šajā likumā noteiktās funkcijas, birojam ir tiesības pieprasīt un bez maksas saņemt informāciju un dokumentus.”.

5. Aizstāt 7. panta pirmās daļas 1. punktā vārdus “būvniecības procesa” ar vārdiem “ar būvniecības procesu saistītā administratīvā procesa (turpmāk – būvniecības administratīvais process)”.

6. Izteikt 11. pantu šādā redakcijā:

“11.pants. Būvju iedalījums un ārtelpas labiekārtojuma elements

Būves iedala ēkās un inženierbūvēs. Ēku un inženierbūvju detalizētāku iedalījumu grupās nosaka vispārīgie būvnoteikumi. Ārtelpas labiekārtojuma elementu būvniecībai piemēro citu, atsevišķi neklasificētu, inženierbūvju būvniecības procesu, izņemot būvnoteikumos noteiktajos gadījumos.”.

7. Papildināt 9.1 pantu ar 7.1 daļu šādā redakcijā:

“(71) Būvvalde vai institūcijas, kura pilda būvvaldes funkcijas, pirms vides pieejamības alternatīvo tehnisko risinājumu vai atkāpju no būvnormatīvos noteiktajām vides pieejamības prasībām saskaņošanas var lūgt nevalstisko organizāciju viedokli par paredzētajiem vides pieejamības alternatīvajiem tehniskajiem risinājumiem vai atkāpēm no būvnormatīvos noteiktajām vides pieejamības prasībām.”.

8. 12. pantā:

izteikt trešo daļu šādā redakcijā:

“(3) Būvvalde:

1) nodrošina būvniecības administratīvā procesa tiesiskumu, tai skaitā veic būvdarbu administratīvo prasību kontroli un pieņem būves ekspluatācijā;

2) sniedz konsultācijas par būvniecības administratīvā procesa kārtību un ziņas par teritorijas izmantošanas un apbūves nosacījumiem;

3) informē par būvniecības procesa tiesisko pamatojumu un sniedz ziņas par pašvaldības administratīvajā teritorijā esošajām vai paredzētajām būvēm.”;

papildināt ar 3.1 daļu šādā redakcijā:

“(31) Būvvaldes kompetencē ir šāda būvniecības principa un tehnisko prasību pārbaude un kontrole:

1) arhitektoniskās kvalitātes princips, ciktāl tas attiecas uz būves iekļaušanos ainavā un pilsētvidē, ņemot vērā ekonomiskos un citus aspektus;

2) vides pieejamības prasības;

3) pašvaldības teritorijas plānojumā, lokālplānojumā (ja tāds ir izstrādāts) un detālplānojumā (ja tas nepieciešams saskaņā ar normatīvajiem aktiem) noteiktās prasības;

4) normatīvajos aktos noteiktās būves novietojuma un insolācijas prasības.”;

papildināt ar 3.2 daļu šādā redakcijā:

“(32) Izskatot būvniecības ieceres dokumentāciju, būvvalde vērtē un pārbauda būvniecības ieceres atbilstību normatīvo aktu prasībām, ievērojot šajā panta 3.1 daļā noteikto kompetenci būvniecības principu un tehnisko prasību jomā.”;

papildināt ar 3.3 daļu šādā redakcijā:

“(33) Būvdarbu laikā būvvalde pārbauda būves atbilstību būvniecības ieceres dokumentācijā saskaņotajam apjomam un novietojumam, speciālajos būvnoteikumos noteiktās būvdarbu veikšanas dokumentācijas esamību, kā arī būvizstrādājumu atbilstību apliecinošo dokumentu esamību un to atbilstību normatīvo aktu prasībām, ciktāl tas aptver dokumenta formu un saturu, un vērtē konservācijas vai iepriekšējā stāvokļa atjaunošanas nepieciešamību, ievērojot šā panta 3.1 daļā noteikto kompetenci būvniecības principu un tehnisko prasību jomā.”;

papildināt ar 3.4 daļu šādā redakcijā:

“(34) Pieņemot būvi ekspluatācijā, būvvalde pārbauda atbilstību būvatļaujā ietvertajiem nosacījumiem pieņemšanai ekspluatācijā, būves atbilstību būvniecības ieceres dokumentācijā saskaņotajam apjomam un novietojumam, un speciālos būvnoteikumos noteikto dokumentu, tai skaitā pozitīvu atzinumu (ja tādi nepieciešami saskaņā ar normatīvajiem aktiem), esamību, ievērojot šā panta 3.1 daļā noteikto kompetenci būvniecības principu un tehnisko prasību jomā.”;

izslēgt ceturto un piekto daļu;

izteikt sesto daļu šādā redakcijā:

“(6) Šajā pantā noteiktās funkcijas būvvalde neveic attiecībā uz būvniecības procesiem vai to daļām, kas atbilstoši šajā likumā noteiktajam ir citas institūcijas, kura pilda būvvaldes funkcijas, kompetencē. Tiesības un kārtību, kādā būvvalde ir tiesīga iesaistīties būvniecības administratīvajā procesā, kurš ir citas institūcijas, kura pilda būvvaldes funkcijas, kompetencē, nosaka vispārīgie būvnoteikumi.”;

papildināt ar septīto daļu šādā redakcijā:

“(7) Būvvalde vai institūcija, kura pilda būvvaldes funkcijas, var pilnvarot tās būvinspektoru tās vārdā pieņemt šā likuma 18. un 21. pantā noteiktos lēmumus.”.

9. 14. pantā:

papildināt ar pirmo daļu ar teikumu šādā redakcijā:

„Būvvalde vai institūciju, kura pilda būvvaldes funkcijas, izskata būvniecības ieceres dokumentāciju un izdara atbilstošās atzīmes vispārīgos būvnoteikumos noteiktajos termiņos.”;

papildināt ar 3.1 daļu šādā redakcijā:

“(31) Šaubu gadījumā par būvniecības ieceres iespējamo atbilstību būvniecības principiem vai normatīvo aktu tehniskajām prasībām, ārpus šā likuma 12. panta 3.1 daļā noteiktās kompetences, būvvalde par to informē būvniecības ierosinātāju, būvniecības ieceres izstrādātāju, atbilstošo valsts vai pašvaldības institūciju un atbilstošo kompetences pārbaudes iestādi. Esot šaubām par būvniecības ieceres atbilstību mehāniskās stiprības vai stabilitātes prasībām, būvvalde var arī lemt par pienākumu būvniecības ierosinātajam iesniegt būvvaldē būvniecības ieceres būvekspertīzi (izņemot gadījumu, ja būvniecības iecerei būvekspertīze jau ir veikta). Ja būvvalde nav pieņēmusi lēmumu par pienākumu būvniecības ierosinātajam iesniegt būvvaldē būvniecības ieceres būvekspertīzi (izņemot gadījumu, ja būvniecības iecerei būvekspertīze jau ir veikta), šaubas par būvniecības ieceres iespējamo atbilstība būvniecības principiem vai normatīvo aktu tehniskajām prasībām, ārpus šā likuma 12. panta 3.1 daļā noteiktās būvvaldes kompetences, nav pamats, lai būvvalde atteiktu akceptēt būvniecības ieceri vai izdod būvatļauju, kā arī nav pamats, lai būvvalde atteiktu izdarīt atzīmi būvatļaujā par tajā ietverto projektēšanas nosacījumu izpildi.”;

izslēgt no piektās daļas vārdus un pieturzīmi “Ja saskaņā ar teritorijas attīstības plānošanu regulējošiem normatīvajiem aktiem, konstatējot šajā daļā minēto specifisko ietekmi, var tikt pieņemts lēmums par detālplānojuma izstrādi, priekšroka dodama detālplānojuma izstrādei.”.

10. Aizstāt 15. panta trešās daļas 1.punktā vārdus “citām normatīvo aktu prasībām” ar vārdiem “citām normatīvo aktu prasībām, ciktāl to pārbaude ir būvvaldes vai institūcijas, kura pilda būvvaldes funkcijas, kompetencē”.

13. Papildināt Būvniecības likuma 18. pantu ar 4.1 daļu šādā redakcijā:

“(41) Šaubu gadījumā par būves vai tās daļas atbilstību mehāniskās stiprības vai stabilitātes prasībām, būvinspektoram ir tiesības apturēt būves vai tās daļas būvdarbus. Šajā gadījumā būvdarbus var turpināt pēc neatbilstības novēršanas vai pozitīvas būves vai tās daļas tehniskās apsekošanas atzinuma iesniegšanas būvvaldē. Neatbilstības novēršanas gadījumā būvinspektors sagatavo atkārtotu atzinumu par būves pārbaudi, kurā norāda, ka šaubas par būves vai tās daļas atbilstību mehāniskās stiprības vai stabilitātes prasībām vairs nepastāv.”.

14. Aizstāt 16.panta trešajā daļā vārdu “Būvprojekta” ar vārdu “Būvniecības ieceres”.

15. Izteikt 19. pantu šādā redakcijā:

“**19. pants. Atbildība būvniecībā**

(1) Atbildība būvniecībā ietver būvniecības procesa dalībnieku pienākumus un būvspeciālistu profesionālos pienākumus būvniecības procesā, kā arī atbildības iestāšanos par attiecīgo pienākumu nepienācīgu pildīšanu vai nepildīšanu.

(2) Būvniecības procesa dalībnieki un būvspeciālisti paļaujas, ka citi būvniecības procesa dalībnieki un būvspeciālisti pilda viņam noteiktos pienākumus, un rīkojas tādējādi, lai netiktu nodarīts kaitējums personu dzīvībai, veselībai, īpašumam vai videi.

(3) Būvniecības procesa dalībnieku būvniecības procesa ietvaros sniegtie saskaņojumi neatbrīvo citus būvniecības procesa dalībniekus no tiem normatīvajos aktos noteiktās atbildības.

16. Papildināt likumu ar 19.1, 19.2 un 19.3 pantu šādā redakcijā:

**“19.1 pants. Būvniecības ierosinātāja pienākumi un atbildība**

(1) Būvniecības ierosinātājs piesaista būvniecības ieceres izstrādei un īstenošanai normatīvajiem aktiem atbilstošus būvspeciālistu vai būvkomersantu (izņemot speciālajos būvnoteikumos noteiktajos gadījumos), kā arī sniedz viņiem informāciju par paredzētās būves lietotāja prasībām.

(2) Būvniecības ierosinātājs nav tiesīgs pilnvarot būvniecības ieceres izstrādātāju izraudzīties būvekspertīzes veicēju obligātās būvprojekta būvekspertīzes gadījumā.

(3) Būvniecības ierosinātājs nav tiesīgs pilnvarot būvdarbu veicēju izraudzīties būvuzraudzības veicēju vai slēgt līgumu par būvuzraudzības pakalpojuma sniegšanu.

(5) Speciālajos būvnoteikumos noteiktajos gadījumos būvniecības ierosinātājs var būt būvētājs, uzņemoties būvdarbu veicēja pienākumus un atbildību. Ja būvniecības ierosinātājs ir būvētājs, būvuzraudzība nav nepieciešama.

**19.2 pants. Citu būvniecības procesa dalībnieku pienākumi un atbildība**

(1) Būvniecības ieceres izstrādātājs nodrošina būvniecības ieceres dokumentācijas atbilstību būvniecības ierosinātāja un normatīvo aktu prasībām. Būvniecības ieceres izstrādātājs ir atbildīgs par to, ka viņa rīcībā ir pietiekoša informācija, lai veiktu projektēšanu, kā arī ir atbildīgs par apakšuzņēmēja veiktajiem darbiem un to kvalitātes kontroli.

(2) Būvdarbu veicējs nodrošina būvdarbu rezultātā tapušās būves vai tās daļas atbilstību būvniecības ieceres dokumentācijai, kā arī atbild par būvdarbu kvalitāti un atbilstošu būvizstrādājumu un to iestrādes tehnoloģiju izmantošanu. Būvdarbu kvalitāte nedrīkst būt zemāka par būvnormatīvos un citos normatīvajos aktos, piemērojamajos standartos un būvdarbu līgumā noteiktajiem būvdarbu kvalitātes rādītājiem. Galvenais būvdarbu veicējs ir atbildīgs par atsevišķā būvdarbu veicēja veiktajiem būvdarbiem un to kvalitātes kontroli.

(3) Persona, kura ar būvniecības ierosinātāju ir noslēgusi rakstveida līgumu par projektēšanu un būvdarbiem, uzņemas būvniecības ieceres izstrādātāja un būvdarbu veicēja pienākumus un atbildību.

(4) Būvuzraudzības veicējs nodrošina būvniecības ierosinātāja likumīgo interešu pārstāvību būvdarbu procesā, tai skaitā visa būvdarbu procesa uzraudzību kopumā un ikviena būvuzraudzības plānā noteiktā posma kontroli, saskaņā ar vispārīgajiem būvnoteikumiem un noslēgto līgumu.

(5) Būvekspertīzes veicējs atbild par ekspertīzes atzinuma saturu un tajā ietverto secinājumu pamatotību ekspertīzes uzdevuma ietvaros.

(6) Būvniecības ieceres izstrādātājs, būvdarbu veicējs, būvuzraudzības veicējs un būvekspertīzes veicējs atbild par katru savu neuzmanību (rupju un vieglu).

**19.3 pants. Būvspeciālista profesionālie pienākumi un atbildība**

(1) Būvspeciālistu profesionālos pienākumus nosaka vispārīgie un speciālie būvnoteikumi, citi normatīvie akti un noslēgtie līgumi.

(2) Būvspeciālistam par viņam noteikto profesionālo pienākumu nepildīšanu piemēro atbildību kā fiziskajai personai, izņemot jebkādu civiltiesisko atbildību, ja būvspeciālists savus pienākumus ir pildījis juridiskas personas vārdā. Šādā gadījumā civiltiesiskā atbildība iestājas juridiskajai personai.”.

17. Izslēgt pārejas noteikumu 17. punktu.

18. Papildināt pārejas noteikumus ar 18.1 punktu šādā redakcijā:

„18.1 Ja būvvalde ir izdevusi būvatļauju publikas ēkas atjaunošanai līdz dienai, kad stājušies spēkā grozījumi šā likuma 6.1 panta pirmās daļas 1. punkta „a” apakšpunktā un būvatļaujā izdarīta atzīme par būvdarbu uzsākšanas nosacījumu izpildi, vai ja būvvalde ir akceptējusi paskaidrojuma rakstu vai apliecinājuma karti būvdarbiem publiskā ēkā līdz dienai, kad stājušies spēkā grozījumi šā likuma 6.1 panta pirmās daļas 1. punkta „a” apakšpunktā, šā objekta būvdarbu kontroli, tai skaitā pieņemšanu ekspluatācijā, veic būvvalde.”.

19. Aizstāt pārejas noteikumu 19. punktā vārdus un ciparus “likuma 12. panta trešās daļas 1., 3., 4., 5., 5.1, 5.2, 6., 7., 9. un 10. punktā” ar vārdiem un cipariem “likuma 12. pantā”.

20. Papildināt pārejas noteikumus ar 21. punktu šādā redakcijā:

“21. Šā likuma grozījumi par šā likuma 12. panta ceturtās un piektās daļas izslēgšanu un 14. panta pirmās daļas papildināšanu ar jaunu teikumu stājas spēkā 2020. gada 1. janvārī.”.

21. Papildināt pārejas noteikumus ar 22. punktu šādā redakcijā:

“22. Šā likuma 5. panta pirmās daļas 15. punkts un 6.1 panta 1.1 daļa stājas spēkā 2020. gada 1. janvārī”.

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs Ē.Eglītis

10.07.2018 12:29

2399

Lazarevs, 67013035

Andris.Lazarevs@em.gov.lv